
P Á L Y Á Z A T I    F E L H Í V Á S
Budapest Főváros Önkormányzatának Közgyűlése pályázatot hirdet

a Fővárosi Önkormányzat Szent Imre Kórház (1115 Budapest, Tétényi út 12-16.) 
főigazgatói (intézményvezetői) feladatkörének 

munkaviszony keretében történő, határozott idejű betöltésre.

Munkáltató:		a Fővárosi Önkormányzat Szent Imre Kórház 
		
Munkakör:	főigazgató (intézményvezető magasabb vezetői megbízással)

A magasabb vezetői megbízás időtartama: 5 éves határozott időre szól, 3 hónapos próbaidő kikötésével.
A munkakör betölthetőségének kezdő napja várhatóan:	2011. május 20.

Munkabér és juttatások: megegyezés szerint

Feladat:	
Az önálló költségvetési szervként működő intézmény teljes munkaidőben történő vezetése.
Ennek keretében, a jogszabályi előírások megtartásával és az intézmény alapító okiratában meghatározottak figyelembevételével irányítja, szervezi és ellenőrzi a vezetése alatt álló intézményt. Rendszeresen ellenőrzi, hogy az intézmény számára kitűzött feladatok a jogszabályokat, valamint a jogszerű utasításokat betartva, határidőre és az intézmény érdekeinek megfelelően teljesüljenek.

Pályázati feltételek:	13/2002. (III.28.) EüM rendelet alapján:
				- orvostudományi vagy egyéb egyetemi szintű végzettség,
- egészségügyi (szak)menedzseri képesítés vagy egészségügyi menedzsment szakirányú továbbképzési szakon szerzett képesítés, 
				- legalább ötéves vezetői gyakorlat, 
				- büntetlen előélet, 
				- cselekvőképesség,
- további munkaviszony, más vezetői megbízás nem létesíthető a tudományos, oktatói, illetve szerzői jogi védelem alá eső tevékenység kivételével, 
- összeférhetetlenség az Mt. 191.§ szerint.

A főigazgatói megbízás vagyonnyilatkozat –tételi kötelezettséggel jár. 

A pályázat elbírálásánál előnyt jelent: 
-  magánszektorban, illetve határterületen (pl. egészségpénztár),
-  ellátási területen szerzett vezetői tapasztalat,
-  közgazdasági területen való jártasság.

A pályázathoz csatolandó:	
- végzettséget igazoló okiratok másolatai,
				- a pályázó személyi adatait tartalmazó részletes szakmai önéletrajz, 
				- 3 hónapnál nem régebbi hatósági bizonyítvány, 
- vezetői beosztásban szerzett gyakorlat igazolása,
- az intézmény vezetésére vonatkozó program, amely tartalmazza a szakmai helyzetelemzésre épülő és a fenntartói stratégiai célok megvalósulását célzó fejlesztési elképzeléseket,
	- nyilatkozat, hogy hozzájárul-e teljes pályázati anyagának a véleményezők és döntéshozók részére történő sokszorosításához, továbbításához, nyilvános ülésen történő tárgyalásához.

A pályázati határidő:
A Kormányzati Személyügyi Szolgáltató és Közigazgatási Képzési Központ (KSZK) honlapján történő megjelenést követő 30 nap.

A pályázati felhívás megjelenik a Személyügyi Szolgáltató és Közigazgatási Képzési Központ honlapján, az Egészségügyi Közlönyben, a Budapest portálon, és kifüggesztésre kerül a Főpolgármesteri Hivatal ügyfélszolgálati irodáján. 

A pályázatot „Főigazgatói pályázat Szent Imre Kórház” megjelöléssel a Főpolgármesteri Hivatal Humán Erőforrás Menedzsment Főosztály vezetőjének címezve, 1052 Budapest, Városház utca 9-11. címre kell benyújtani. 

A pályázattal kapcsolatban érdeklődni lehet telefonon vagy személyesen: 
A Főpolgármesteri Hivatal Egészségügyi és Szociálpolitikai Főosztályán, dr. Varga Gábor főosztályvezetőnél (1052 Budapest, Városház utca 9-11., félemelet 625. számú iroda, telefonszám: 1-327-1415).
A pályázat elbírálásának rendje és módja:
A pályázati eljárás lefolytatása, illetve az elbírálása a Kjt.20/A. §-ában, valamint a közalkalmazottak  jogállásáról szóló 1992. évi XXXIII. törvény az egészségügyi intézményekben történő végrehajtásáról szóló 356/2008. (XII.31.) kormányrendeletben foglaltaknak megfelelően történik. 

A pályázat elbírálásának határideje:
A Fővárosi Közgyűlésnek a pályázat benyújtási határidejét követő első rendes ülésén. 
 





	

	


